કોડીનાર: કાળી ચૌદશના દિવસે કોડીનારના ઉના બાયપાસ પર ધોરણ 11મા અભ્યાસ કરતી 17 વર્ષીય વિમાંશીનો મૃતદેહ મળી આવ્યા હતો. બાદ પોલીસે, કશ્યપ વિજય પુરોહિત અને ધરતી જયપ્રકાશ ઉપાધ્યાયની ધરપકડ કરી છે. જો કે બહુચર્ચિત એવા વિમાંશી હત્યા કેસમાં ક્યા કારણે હત્યા કરવામાં આવી છે તેનો ગીર સોમનાથ એસ પીએ અધકચરો ખુલાસો કર્યો છે. ગીર સોમનાથ પોલીસ વડા રાહુલ ત્રિપાઠીએ કહ્યું હતું કે આરોપી કશ્યપ અને મૃતક વિમાંશી વચ્ચે વાતચીતના સબંધ હતા. પરંતુ આ સબંધોમાં કોઈ કારણસર ખટાશ આવી હોય જેને લીધે હત્યા કરવામાં આવી હતી. બીજી તરફ કોડીનારમાં વેપારીઓ અને સમાજના લોકોએ મૌન રેલી યોજી હતી અને કેસ ફાસ્ટ ટ્રેક કોર્ટમાં ચલાવવા અને આરોપીને કડક સજા આપવા માંગ કરી હતી.